
OCENA KREPITVE PODNEBNE ODPORNOSTI INFRASTRUKTURE
v skladu s Smernicami organa upravljanja za krepitev podnebne odpornosti
infrastrukture v obdobju 2021–2027[footnoteRef:1]
 [1:  Dostopno na: https://evropskasredstva.si/app/uploads/2023/10/Smernice-za-krepitev-podnebne-odpornosti_verzija1_7-9-2023_1.pdf  ] 

Zbirna dokumentacija o pregledu/preverjanju podnebne razsežnosti


V programskem obdobju 2021–2027 se z Uredbo o skupnih določbah[footnoteRef:2] zahteva upoštevanje podnebnih sprememb za vse naložbe v infrastrukturo z življenjsko dobo nad pet let, ki so financirane iz skladov EU (ERDF, ESF+, JTF, EMFAF, AMIF, ISF, BMVI). Tehnične smernice za krepitev podnebne odpornosti[footnoteRef:3] infrastrukturo opredeljujejo kot širok pojem, ki zajema stavbe, omrežno infrastrukturo ter različne grajene sisteme in premoženje. Namen ocene krepitve podnebne odpornosti je: [2:  Dostopno na: https://eur-lex.europa.eu/legal-content/SL/TXT/HTML/?uri=CELEX:32021R1060]  [3:  Obvestilo Komisije - Tehnične smernice za krepitev podnebne odpornosti infrastrukture v obdobju 2021–2027] 

· preverjanje združljivosti operacije s ciljem podnebne nevtralnosti do leta 2050 (blaženje podnebnih sprememb) in
· zagotavljanje odpornosti infrastrukture na pričakovana podnebna tveganja v njeni življenjski dobi (prilagajanje na podnebne spremembe).

Če je operacija predmet celovite presoje vplivov na okolje ali presoje vplivov na okolje, je lahko krepitev podnebne odpornosti vključena v postopek CPVO ali PVO. Kadar CPVO ali PVO ni zahtevana (npr. pri vzdrževalnih delih na infrastrukturi v javno korist), je krepitev podnebne odpornosti zahtevana za investicije v infrastrukturo, ki se potegujejo za financiranje z evropskimi sredstvi. Ustrezno izvedena ocena krepitve podnebne odpornosti je podlaga tudi za pripravo ocene skladnosti z »načelom, da se ne škoduje bistveno« (t. i. načelo DNSH) za okoljska cilja blaženje podnebnih sprememb (okoljski cilj 1) in prilagajanje nanje (okoljski cilj 2). Za ostale okoljske cilje je še vedno potrebno izdelati oceno skladnosti z načelom DNSH skladno s Tehničnimi smernicami za DNSH[footnoteRef:4]. [4:  Obvestilo Komisije - Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost 2021/C 58/01 ] 


Navodilo:
Pri pripravi ocene krepitve podnebne odpornosti je treba upoštevati, da je proces izdelave ocene razdeljen na dva stebra (blažitev in prilagajanje) ter v dve fazi (pregled in podrobna analiza). Nujnost izvedbe podrobne analize (Faza 2) je odvisna od izida faze pregleda (Faza 1). Izvedba Faze 1 je obvezna. Postopek priprave ocene krepitve podnebne odpornosti zajema naslednje aktivnosti:
a) V tabeli Povzetek procesa krepitve podnebne odpornosti infrastrukture je treba v skladu z navodili (sivo besedilo) ustrezno utemeljiti pregled (Faza 1) in preverjanje (Faza 2) skladnosti projekta/programa s podnebnima razsežnostma. Utemeljitve se zapišejo v predvidene prazne celice.
b) V nadaljevanju je treba pripraviti podporno dokumentacijo in izvedeno analizo povzeti v Izjavi o krepitvi podnebne odpornosti, ki vključuje obrazložitev, kako je bila krepitev podnebne odpornosti izvedena, ter glavne ugotovitve, povezane s podnebnim blaženjem in prilagajanjem.

c) Podporno dokumentacijo in izpolnjeno tabelo Povzetek procesa krepitve podnebne odpornosti infrastrukture se združi v zbirno dokumentacijo o pregledu/preverjanju podnebne razsežnosti, ki predstavlja del dokumentacije za sprejemanje odločitve o podpori za operacijo in jo je treba predložiti k vlogi.

[bookmark: _Hlk184976077]POVZETEK PROCESA KREPITVE PODNEBNE ODPORNOSTI INFRASTRUKTURE
	Namen: podnebna nevtralnost
Blaženje podnebnih sprememb (okoljski     cilj 1)
	Namen: podnebna odpornost
Prilagajanje na podnebne spremembe (okoljski cilj 2)

	Pregled – Faza 1 (blaženje)
	Pregled – Faza 1 (prilagajanje)

	Ugotoviti, ali je pričakovana sprememba letnih emisij TGP za več kot 20.000 t CO2e oziroma primerjati projekt s seznamom za pregled v preglednici št. 7 Smernic OU:
· Če za projekt ni potrebna ocena ogljičnega odtisa, povzamete analizo v izjavi o pregledu podnebne nevtralnosti, s katero načeloma končamo krepitev podnebne odpornosti na področju podnebne nevtralnosti. Izjava je del dokumentacije, ki jo zagotovi upravičenec in pregleda posredniško telo v sklopu predložene vloge.
· Če je pri projektu potrebna ocena ogljičnega odtisa, nadaljujte s fazo 2.
	Izvesti analizo podnebne občutljivosti, izpostavljenosti in ranljivosti v skladu s Smernicami OU:
· Če ni pomembnih podnebnih tveganj, ki bi zahtevala nadaljnjo analizo, pripravite dokumentacijo in povzetek analize v izjavi o pregledu podnebne odpornosti, s katero načeloma končamo krepitev podnebne odpornosti na področju prilagajanja. Izjava je del dokumentacije, ki jo zagotovi upravičenec in pregleda posredniško telo v sklopu predložene vloge.
· Če obstajajo znatna podnebna tveganja, nadaljujte s fazo 2.


	Utemeljitev:
	Utemeljitev:

	Podrobna analiza – Faza 2 (blaženje)
	Podrobna analiza – Faza 2 (prilagajanje)

	a) Količinsko opredelite emisije toplogrednih plinov v značilnem letu obratovanja z metodologijo za izračun ogljičnega odtisa. Pri nekaterih projektih (na primer obnova obstoječe infrastrukture, projekti trajnostne mobilnosti) to lahko vključuje primerjavo širših scenarijev brez izvedbe projekta in z izvedbo projekta.
b) Primerjajte s pragovi za absolutne in relativne emisije toplogrednih plinov (absolutne emisije, večje od 20.000 ton CO2e/leto – pozitivno ali negativno; relativne emisije, večje od 20.000 ton CO2e/leto – pozitivno ali negativno). Če emisije toplogrednih plinov presegajo katerega od pragov, izvedite analizo tako, da:
· ovrednotite denarno vrednost emisij toplogrednih plinov na podlagi prikritih stroškov ogljika (preglednica št. 8) ter načelo „energijska učinkovitost na prvem mestu“ trdno vključite v zasnovo projekta, analizo možnosti ter analizo stroškov in koristi,
· preverite združljivost projekta z verodostojno potjo za doseganje širših ciljev zmanjšanja emisij toplogrednih plinov do leta 2030 in 2050. V okviru tega za infrastrukturo z življenjsko dobo po letu 2050 preverite združljivost projekta z obratovanjem, vzdrževanjem in končno razgradnjo pod pogoji podnebne nevtralnosti.
· Na podlagi ugotovitev pripravite dokumentacijo in povzetek podrobne analize v izjavi o pregledu podnebne odpornosti, s katero končamo krepitev podnebne odpornosti na področju blaženja. Izjava je del dokumentacije, ki jo zagotovi upravičenec in pregleda posredniško telo v sklopu predložene vloge.
	a) Naredite oceno podnebnih tveganj, vključno z analizo verjetnosti, in analizo vplivov v skladu s temi smernicami.
b) Pomembna podnebna tveganja opredelite in ocenite ter pripravite načrt za zagotavljanje izvajanja ustreznih prilagoditvenih ukrepov.
c) Ocenite vsebino in potrebo po rednem spremljanju in preverjanju, na primer kritičnih predpostavk v zvezi s prihodnjimi podnebnimi spremembami. − Preverite skladnost s strategijami in načrti EU ter po potrebi z državnimi, regionalnimi in lokalnimi strategijami in načrti za prilagajanje na podnebne spremembe ter z drugimi ustreznimi strateškimi dokumenti.

d) Na podlagi ugotovitev pripravite dokumentacijo in povzetek podrobne analize v izjavi o pregledu podnebne odpornosti, s katero končamo krepitev podnebne odpornosti na področju prilagajanja. Izjava je del dokumentacije, ki jo zagotovi upravičenec in pregleda posredniško telo v sklopu predložene vloge.


	Utemeljitev:
	Utemeljitev:

IZJAVA O KREPITVI PODNEBNE ODPORNOSTI
	1. Uvod:

	a. Opis infrastrukturne operacije / programa
	opis infrastrukturne operacije in predstavitev, kako vključuje podnebne spremembe, vključno s finančnimi informacijami (skupni naložbeni stroški, prispevek EU)

	b. Kontaktni podatki (organizacija nosilca operacije)
	kontaktni podatki

	2. Postopek krepitve podnebne odpornosti:

	a. Opis postopka krepitve podnebne odpornosti
	opis postopka krepitve podnebne odpornosti od začetnega načrtovanja do konca, vključno z vključevanjem v proces razvoja projekta in z usklajevanjem s postopki okoljske presoje (npr. PVO)

	3. Blaženje podnebnih sprememb (podnebna nevtralnost):

	a. Pregled (Faza 1)
	opis pregleda in njegovih rezultatov

	b. Podrobna analiza (Faza 2) - če je opravljena
	· opis emisij toplogrednih plinov in primerjava s pragovi za absolutne in relativne emisije. Po potrebi opis ekonomske analize, uporabe prikritih stroškov ogljika, analize alternativ in vključevanja načela „energijska učinkovitost na prvem mestu“,
· opis skladnosti operacije z ustreznimi energetskimi in podnebnimi načrti EU ter nacionalnimi energetskimi in podnebnimi načrti, ciljem EU za zmanjšanje emisij do leta 2030 in za podnebno nevtralnost do leta 2050. Navedba, kako operacija prispeva k ciljem teh načrtov in planov,
· opis združljivosti z obratovanjem, vzdrževanjem in morebitno razgradnjo v okoliščinah podnebne nevtralnosti pri operacijah s predvideno življenjsko dobo po letu 2050,
· navedba drugih pomembnih informacij, na primer o izhodiščni vrednosti za ogljični odtis.

	4. Prilagajanje na podnebne spremembe (odpornost proti podnebnim spremembam):

	a. Pregled (Faza 1)
	opis pregleda in njegovih rezultatov, vključno z ustreznimi podrobnostmi o analizah občutljivosti, izpostavljenosti in ranljivosti

	b. Podrobna analiza (Faza 2) - če je opravljena
	· opis ocene podnebnega tveganja, vključno z analizo verjetnosti in vpliva ter opredeljenih podnebnih tveganj,
· opis, kako se ugotovljena podnebna tveganja obravnavajo z ustreznimi prilagoditvenimi ukrepi, vključno z opredelitvijo, oceno, načrtovanjem in izvajanjem teh ukrepov,
· opis ocene in ukrepov v zvezi z rednim spremljanjem in nadaljnjim ukrepanjem, na primer kritičnih predpostavk v zvezi s podnebnimi spremembami v prihodnosti,
· opis skladnosti operacije s strategijami in načrti EU ter po potrebi z državnimi, regionalnimi in lokalnimi strategijami ter načrti za prilagajanje na podnebne spremembe ter državnimi ali regionalnimi načrti za obvladovanje tveganja nesreč.

	5. Informacije o preverjanju – Faza 2:

	a. Informacije o preverjanju – Faza 2 (če je izvedeno):
	· opis, kako je potekalo preverjanje,
· navedba glavnih ugotovitev.

	6. Morebitne dodatne informacije:

	a. Pomembne teme in naloge za naslednje faze projekta / programa
	- navedba drugih pomembnih tem, zahtevanih v Smernicah OU ali drugih dokumentih,
- opis nalog, povezanih s krepitvijo podnebne odpornosti, ki so odložene na naslednjo fazo operacije (ki jih mora npr. med gradnjo izvesti pogodbeni izvajalec, upravitelj infrastrukture pa med obratovanjem).


	b. Seznam dokumentov
	- seznam objavljenih dokumentov (npr. v zvezi s PVO in drugimi okoljskimi presojami),
- seznam ključnih dokumentov, ki so na voljo upravičencu operacije.



Priloge k izjavi (podporna dokumentacija):

